Diari Oficial de la Generalitat Valenciana


Sumari del DOGV 7882, del 27-09-2016 (2016/7311)

Informació pública de l'aprovació de la bandera municipal.
----------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7311


Data del document
:   19-09-2016

Organisme emissor
:   Ajuntament de la Torre d'En Doménec

Tipus de document
:   Anunci

Descriptors 

:   * Torre d'en Doménec, la

Informació pública de l'aprovació de la bandera municipal. [2016/7311]  
Aquest ajuntament, en el Ple municipal, de data 19 de setembre de 2016, adoptà els següents acords respecte a la seua bandera municipal:  
  
  
«-  
Primer. Aprovar l'adopció de la bandera municipal oficial de la Torre d'en Doménec, segons s'estableix en la normativa vigent, article 17.3 del Decret 72/2015, del Consell, a l'objecte d'utilitzar aquest símbol junt amb l'escut heràldic ja aprovat pel Consell Tècnic d'Heràldica i Vexil·lologia Local, com a senyes d'identitat d'aquesta localitat.  
  
L'Ajuntament de la Torre d'en Doménec proposa com a bandera la descrita de la següent manera:  
  
«Bandera de proporcions 2:3. De blau, al centre una torre quadrada del seu color, maçonada i aclarida de negre.»  
  
Segon. Segons es preveu en l'article 17.2.a del Decret 72/2015, l'ajuntament està conforme, aprova i es basa en l'informe/acord/estudi favorable del Consell Tècnic d'Heràldica i Vexil·lologia Local de data 17 de juny de 2016, realitzat a proposta de l'ajuntament mitjançant comunicació de data 19 de maig de 2016 al mateix consell amb la inestimable col·laboració de Ramón Gimeno Royo, membre de la Societat Espanyola de Vexil·lologia.  
  
Tercer. L'expedient serà sotmés a informació pública pel termini de 20 dies hàbils, per mitjà d'anunci al tauler d'edictes de l'ajuntament i en el Diari Oficial de la Comunitat Valenciana, als efectes que els qui tinguen interés en l'assumpte puguen examinar-lo i formular-hi les al·legacions que consideren convenients.  
En l'expedient consta el dibuix original del projecte del nou símbol local i un DVD per a facilitar la reproducció; en ell s'indiquen els colors aplicats segons l'article 17. En el disseny de la bandera municipal s'ha tingut en compte l'annex III del Decret 72/2015, les normes generals de la vexil·lologia local i els colors Pantone adjuntats pel Consell Tècnic, en concret el Pantone 286 (blau).  
  
Quart. Una vegada finalitzat el període d'informació pública, el Ple de l'entitat resoldrà les al·legacions presentades per majoria absoluta. Si no hi hagueren al·legacions, s'unirà a l'expedient certificació acreditativa del tal aspecte, expedida pel secretari de la corporació, i no serà necessària l'adopció de nou acord.  
  
Cinqué. Posteriorment, si escau, es remetrà l'expedient tramitat a la conselleria competent en matèria d'administració local, com a òrgan competent per a l'aprovació final de la bandera municipal per a la Torre d'en Doménec.»  
  
Es per això que l'expedient queda sotmés a informació publica per termini de 20 dies hàbils, a comptar de l'endemà de la publicació del present anunci en el Diari Oficial de la Comunitat Valenciana i al tauler d'anuncis; al llarg d'aqueste termini, els interessats podran personar-se en l'ajuntament i, si escau, presentar les al·legacions que estimen oportunes.  
  
La Torre d'en Doménec, 19 de setembre de 2016.- L'alcalde: Héctor Prats Barreda.